Aksjonsdag

**Barn hjelper Barn**

Barnas Kulturhage har også i år (i forbindelse med FN – dagen)støttet et prosjekt i Kongo.

Tidligere år har vi bidratt med et hus og skolegang til en søskenflokk som hadde mistet foreldrene. Vi har fått vært med å støtte et misjonssykehus med utstyr og utbygging, barn som er rammet av polio og underernæring. Vi har også kjøpt inn kyr til et prosjekt der målet var å få på plass en liten «ku farm» slik at barna og familiene i landsbyen fikk melk og kjøtt. Vi bidro til å få på plass et solcelle panel og kjøleskap slik at vaksiner ikke ble ødelagte i varmen før de ble brukt, og vi har fått gitt nytt tak til en helsestasjon i Itombwe fjellene etter at den hadde vært utsatt for plyndring og brann. Helsestasjonen i Itombwe fjellene de fikk også medisiner og vaksiner til barna.

I år samlet vi inn til penger til barnehjemmet i Kaziba. Pengene

vil gå til morsmelkerstatning , og mat til babyer og små

barn som ikke har foreldre. På bildet ser vi misjonær Ingrid

med et av barna fra barnehjemmet.

For å få inn penger til prosjektet, solgte vi flotte ting barna i

barnehagen hadde laget og noen nydelige hjemmestrikkede plagg

som ansatte hadde strikket.

Det ble også solgt nystekte Kongoboller .

**Vi vil takke for all deltakelse.** Til sammen kom det inn 16 215 kroner som uavkortet går direkte ned til barnehjemmet i Kaziba .

